એવું નથી કે આપણે ઇશ્વરની હાજરી દરેક વખતે દરેક સ્થળે અનુભવવા સક્ષમ હોઈએ. પણ એવાં કેટલાંક સ્થળો કે એવા થોડાક લોકો, થોડાંક પ્રતીક, થોડાંક સ્વરૂપો હોય છે જે આપણા મનમાં દિવ્યતા સાથે જોડાયેલ હોય છે. કેટલાંક પુસ્તકો, ચાહે તે વિવિધ પરંપરાનાં શાસ્ત્રો હોય કે મહાન સંતો-સાધુઓના ચરિત્રો સાથે સંકળાયેલ હોય એ સમયે આપણાં મન પણ શાંત અને ઠંડા હોય છે. જ્યારે આપણા હૃદયમાં ઇશ્વર પ્રત્યે પ્રેમ છવાય ત્યારે આપણને બધે ઇશ્વર દેખાય.જ્યારે આપણે ઓમ સાથે ઉજ્જયી કરીએ ત્યારે આપણે ઓછામાં એક સ્થળે, આપણું હૃદય, આપણી બે ભ્રમરની વચમાં અથવા કોઈ એક સ્થળ જ્યાં દિવ્યતા અનુભવી શકો, તેમાં દિવ્યતા જોવાનું શરૂ કરવું જોઈએ. આ રીતે ધીમે ધીમે આપણે આપણી જાત સાથે દિવ્યતાથી સંકળાઈ શકીએ છીએ અને તે પછી ઇશ્વર દરેક સ્થળે હોવાનું અનુભવી શકાય. એ બહુ જ દિવ્ય અનુભવ છે અને કોઈ કહેતાં કોઈ અથવા ગમે તેટલાં નાણાં આ સુખ, આ આધ્યાત્મિકતા ખરીદી શકે નહીં. તમે ક્યારેય વિચાર્યું છે કે તમારી જિંદગીમાં કેટલી વસ્તુઓ એવી છે કે જેને પૈસાથી ખરીદી શકાતી નથી ? વિચારો અને એ રીતે જીવનમાં ફેરફાર લાવો.